ดราก้อนบอล Z - วิกิพีเดีย

# ดราก้อนบอล Z

### จากวิกิพีเดีย สารานุกรมเสรี

สารานุกรมการ์ตูนญี่ปุ่น
...
ดราก้อนบอล Z

ดราก้อนบอล Z (「ドラゴンボールZ」, Doragonbōru Zetto ทับศัพท์จาก Dragon Ball Z, ドラゴンボールZ?) เป็นภาพยนตร์ อะนิเมะ ภาคต่อของการ์ตูนเรื่องดราก้อนบอล เริ่มออกอากาศใน ประเทศญี่ปุ่น ทางสถานี ฟูจิทีวี ตั้งแต่วันที่ 26 เมษายน พ.ศ. 2532 ถึง 31 มกราคม พ.ศ. 2539 รวมความยาวทั้งสิ้น 291 ตอน และมีตอนพิเศษอีก 2 ตอน

## [แก้] ตัวละคร

ดูรายละเอียดได้ที่ ตัวละครในเรื่องดราก้อนบอล

## [แก้] เนื้อเรื่อง

ระวังเสียอรรถรส ข้อความด้านล่างนี้ มีการกล่าวถึง เนื้อเรื่อง หรือฉากจบ

### [แก้] การมาของชาวไซย่า

หลังจากการแต่งงานของโงคูอีก 5 ปีถัดมา ชาวไซย่าชื่อว่า ราดิซได้มายังโลกเพื่อค้นหาว่าทำไมคาคาล็อตน้องชายของตนถึงไม่ได้ทำลายล้างโลกตามคำสั่ง โดยราดิซได้ใช้สเคาน์เตอร์เป็นเครื่องมือในการค้นหา จนกระทั่งได้มาพบยังบ้านผู้เฒ่าเต่าในขณะที่โงคูได้พาลูกชายมาด้วย(โงฮัง)ซึ่งในตอนนี้เองทำให้ทราบว่าโงคูไม่ใช่ชาวโลกและเป็นน้องของราดิซ เนื่องจากชาวไซย่าทุกคนนั้นมีหาง แม้ว่าโงคูจะถูกตัดหางขาดไปแล้ว แต่ราดิซรู้ได้ว่าโงคูคือน้องชายของตนเนื่องจากโงฮังผู้เป็นลูกนั้นมีหาง พลังของโงคูในขณะนั้นไม่อาจสู้กับราดิซได้ แต่ด้วยความที่ราดิซเสียดายฝีมือของโงคู จึงยื่นเงื่อนไขเพื่อชวนโงโคมาเป็นพวก โดยจับตัวโงฮังไปเป็นตัวประกัน โงคูและพิคโกโร่ (กลับใจเป็นคนดีแล้ว) จึงได้ตามไปเพื่อเอาตัวโงฮังคืนมา ระหว่างการต่อสู้ทั้งสองมีท่าทีว่าจะพลาดท่าต่อราดิซ แต่แล้วโงฮังก็ได้ระเบิดพลังที่แฝงอยู่ออกมาช่วย ทำให้โงคูได้โอกาสที่เข้าไปล็อกข้างหลังราดิซ พิคโกโร่จึงสามารถฆ่าราดิซตายได้เพราะการเสียสละชีวิตของโงคูนั่นเอง ก่อนตายราดิซได้พูดว่าอีก 1 ปีชาวไซย่าที่เหลืออีก 2 คนจะมายังโลกเพราะได้ยินเรื่องราวของดราก้อนบอลที่มีอยู่บนโลกผ่านทางสเคาน์เตอร์ พิคโกโร่จึงนำตัวโงฮังไปฝึกวิชา ส่วนโงคูที่ตายไปก็ฝึกวิชาอยู่กับท่านไคโอ เพื่อเตรียมพร้อมสู้กับชาวไซย่าที่กำลังจะมาบุกโลก เท็นชินฮัง ยามูชา เกี๊ยวซ่า และคุริลิน ก็ไปฝึกวิชาอยู่กับพระเจ้า

และแล้วในที่สุดชาวไซย่าก็มาถึงยังโลก โงคูถูกชุบชีวิตโดยดราก้อนบอลแต่ก็ต้องใช้เวลาในการเดินทางมายังโลก แม้ว่าพิคโกโร่จะทำการพูดถ่วงเวลาเพื่อรอโงคู แต่ชาวไซย่าชื่อนัปป้านั้นเป็นคนขี้หงุดหงิด จึงทำการเข่นฆ่าเพื่อนของโงคูอย่างเลือดเย็นเป็นการค่าเวลาทั้ง เท็นชินฮัง ยามูชา เกี๊ยวซ่า และพิคโกโร่ ทำให้โงคูโกรธจัดเมื่อมาถึงและต่อสู้กับนัปป้าจนบาดเจ็บสาหัส แต่โงคูไม่ได้เป็นผู้ฆ่านัปป้า ผู้ที่ทำการสังหารกลับเป็นชาวไซย่าอีกคนที่ชื่อเบจิต้าทั้งโงคูและเบจิต้าสู้กันอย่างคู่คี่ดุเดือด จนทำให้เบจิต้าต้องสร้างพระจันทร์เทียมเพื่อใช้ในการแปลงร่างเป็นลิงยักษ์ จนทำให้โงคูเกือบพลาดท่า โชคดีที่ยาจิโรเบ้ก็เข้ามาช่วยตัดหางของเบจิต้าที่เป็นลิงยักษ์ขาดได้ทันเวลา โงคูนั้นบาดเจ็บสาหัสโงฮังจึงเข้ามาต่อสู้กับเบจิต้าแทน โงคูดูทีท่าว่าลูกชายตนจะไม่สามารถจัดการได้ จึงใช้พลังเฮือกสุดท้ายเค้นลูกบอลเก็งกิออกมา แล้วให้คุริลินนำลูกบอลเก็งกิของตนไปขว้างใส่เบจิต้า ถึงกระนั้นเบจิต้าก็ยังไม่ตายแต่ก็บาดเจ็บหนักจากการสู้กับโงคู โงฮัง คุริลิน และยาจิโรเบ้ จึงต้องหนีจากโลกไปก่อน คุริลินมีโอกาสที่จะฆ่าเบจิต้าในตอนนี้แต่โงคูได้ขอร้องให้ไว้ชีวิต เบจิต้าจึงกลับขึ้นยานเพื่อไปตามหาดราก้อนบอลที่ดาวนาเม็กแทนเพราะเมื่อพิคโกโร่ตาย พระเจ้าก็ต้องตาย ดราก้อนบอลของโลกจึงหายไปด้วย โงคูเองก็บาดเจ็บสาหัส จึงต้องเข้ารักษาตัวในโรงพยาบาล ส่วนโงฮัง คุริลิน และบลูม่า ได้รับยานอวกาศของพระเจ้าครั้นเมื่อพระเจ้าได้ลี้ภัยมายังโลกจากมิสเตอร์โปโป้ ทั้งสามจึงต้องออกเดินทางตามเบจิต้าไปยังดาวนาแม็กเพื่อไปเอาดราก้อนบอลของนาเม็กมาชุบชีวิตคนที่ตาย

### [แก้] บุกดาวนาแม็ก

เมื่อไปถึงดาวนาแม็ก พวกโกฮังก็พบว่ามีปีศาจชื่อว่าฟรีเซอร์ ได้มาบุกดาวนาแม็ก เพราะต้องการขอพรจากดราก้อนบอลให้มีชีวิตอมตะ เบจิต้าที่ตามมาทีหลังก็ได้ฆ่า โดโดเรีย และ ซาบอน องครักษ์ของฟรีเซอร์ตาย ส่วนพวกโงฮังได้ดราก้อนบอลมาแล้วส่วนหนึ่ง แต่ก็ถูกเบจิต้าแย่งไป พวกหน่วยรบกินิวที่ถูกฟรีเซอร์เรียกมา ได้แย่งดราก้อนบอลจากเบจิต้ามา แต่ก็ถูกเบจิต้าฆ่าตายไปคนหนึ่ง พวกที่เหลือสู้กับ โงฮัง คุริลินและเบจิต้า ส่วนกัปตันกินิวนำดราก้อนบอลไปให้ฟรีเซอร์เพื่อรวมกับอีกส่วนที่ตนได้มา แต่ฟรีเซอร์ไม่รู้วิธีขอพร จึงไปถามชาวดาวนาแม็กที่ตนยังไม่ได้ฆ่า

ในขณะนั้นโงคูก็มาถึงดาวนาแม็ก และจัดการหน่วยรบกินิอีก 2 คนจนหมอบภายในไม่กี่กระบวนท่า หน่วยรบกินิวที่เหลือไปนำตัวกัปตันกินิวมาช่วยสู้ โดยกินิวได้เปลี่ยนร่างกับโงคู ทำให้โงคูที่อยู่ในร่างของกินิว ถูกเบจิต้าเล่นงานจนบาดเจ็บหนัก แต่สุดท้ายก็สามารถคืนร่างเดิมได้ โงคูเข้ารักษาตัวในเครื่องรักษาในยานของฟรีเซอร์ เมื่อเบจิต้าเผลอ โงฮัง และคุริลินจึงได้พา เด็นเด้ ชาวดาวนาแม็กที่ตนรู้จักมาขอพรให้ ซึ่งเทพมังกรของดาวนาแม็กให้พรได้ถึง 3 ข้อ (ของโลกได้แค่ข้อเดียว) แต่ชุบชีวิตคนได้เพียงข้อละ 1 คน ข้อแรกขอชุบชีวิตพิคโกโร่ ข้อสองให้พิคโกโร่มายังดาวนาแม็ก และเมื่อจะขอข้อที่สามเบจิต้าก็มาถึงและบังคับให้ขอพรให้เขาเป็นอมตะ แต่ดราก้อนบอลกลายเป็นหินก่อนที่จะขอ เพราะผู้เฒ่าสูงสุด (คนสร้างดราก้อนบอลของนาแม็ก) หมดอายุขัย พร้อมกับการปรากฏตัวของฟรีเซอร์

เมื่อพิคโกโร่มาถึงนาแม็กได้รวมร่างกับ เนล ชาวนาแม็กที่กำลังจะตายจากการขัดขวางฟรีเซอร์ ทำให้พลังเพิ่มขึ้น แล้วมาช่วยพวกโงฮังสู้ ส่วนโงคู เมื่อรักษาตัวเสร็จก็เดินทางมาช่วย ฟรีเซอร์แปลงร่างไปจนถึงร่างสุดยอด แล้วฆ่า เบจิต้า กับ คุริลิน ตาย ทำให้โงคูโกรธจนกลายเป็นซูปเปอร์ไซย่าสู้กับฟรีเซอร์ ฟรีเซอร์เจ็บใจที่สู้โงคูไม่ได้ จึงใช้พลังระเบิดดาวนาเม็ก หวังให้โงคูระเบิดตายไปพร้อมกับดาว

อีกด้านหนึ่ง มิสเตอร์โปโป้ ได้รวบรวมดราก้อนบอลของโลกที่กลับมาแล้ว แล้วขอพรให้คนที่ถูกฟรีเซอร์ฆ่าตายฟื้นคืนชีพ ทำให้ผู้เฒ่าสูงสุดฟื้นขึ้นมาอีก เดนเด้จึงขอพรจากดราก้อนบอลของนาแม็กที่เหลืออีกข้อ ให้ย้ายทุกคนบนนาแม็ก ยกเว้นฟรีเซอร์และโงคู ไปยังโลก ถึงแม้โงคูจะมีพลังมหาศาลขนาดที่สามารถฆ่าฟรีเซอร์ได้ แต่เขาก็ไว้ชีวิตฟรีเซอร์ ทว่าฟรีเซอร์กลับอาศัยความใจดีของโงคู ลอบโจมตีโงคูข้างหลัง ทำให้โงคู จำต้องระเบิดพลังทำลายฟรีเซอร์ไปในที่สุด ส่วนตัวเขาก็นั่งยานของหน่วยรบกินิวไปตามคำสั่งบังคับอัตโนมัติของยานเพื่อช่วยตนเองก่อนดาวระเบิด

### [แก้] เด็กหนุ่มจากโลกอนาคต

เวลาผ่านมา 1 ปีเด็กหนุ่มชื่อทรังคซ์เดินทางมาจากอนาคตเพื่อแก้ไขอดีต แล้วฟรีเซอร์ที่รอดจาการระเบิดของนาแม็กเดินทางมายังโลกพร้อมกับพ่อของตนเพื่อมาฆ่าโงคู แต่ก็ถูกทรังคซ์ในสภาพของซุปเปอร์ไซย่าฆ่าตายทั้งคู่ เมื่อยานของโงคูมาถึง ทรังคซ์จึงได้เล่าเหตุการณ์ทั้งหมดให้ฟัง และบอกว่าตนเป็นลูกชายของเบจิต้ากับบลูม่า โดยบอกว่าอีก 2 ปี ตนจะเกิด และอีก 3 ปี จะมีมนุษย์ดัดแปลงมาบุกรุกเพื่อครองโลก ให้ทุกคนตั้งใจฝึกฝนวิชา แล้วให้ยาแก้โรคหัวใจแก่โงคูไว้ เพราะโงคูจะต้องตายด้วยโรคหัวใจในอนาคต แล้วทรังคซ์ก็จากไป

### [แก้] การต่อสู้กับมนุษย์ดัดแปลง

3 ปีต่อมา ทุกคนมารวมตัวกัน ณ จุดที่ทรังคซ์บอกว่ามนุษย์ดัดแปลงจะมาบุก(ทรังคซ์ยุคปัจจุบันเกิดแล้ว) เมื่อมนุษย์ดัดแปลงมาถึง โงคูได้แปลงเป็นซุปเปอร์ไซย่าเข้าต่อสู้กับหมายเลข 19 แต่สู้ไม่ได้เพราะอาการโรคหัวใจกำเริบเสียก่อน ยามุชาจึงพาโงคูกลับไปกินยาที่ทรังคซ์ให้ไว้ เบจิต้าแปลงเป็นซูปเปอร์ไซย่า ทำลายมนุษย์ดัดแปลงหมายเลข 19 ลงได้ ส่วนหมายเลข 20 ซึ่งก็คือ ด็อกเตอร์ เกโร่ หนีไปที่ฐานลับ เพื่อปล่อยหมายเลข 17, 18 ออกมาต่อสู้กับพวกเบจิต้า แต่ตัวเองกลับถูกหมายเลข 17 ฆ่าตาย และหมายเลข 18 ได้ปล่อย หมายเลข 16 ออกมาด้วย พวกของโงคูที่เหลืออยู่สู้กับหมายเลข 16, 17, 18 แต่สู้ไม่ได้จึงแยกย้ายกันหนี (หมายเลข 16, 17, 18 กลับใจเป็นคนดีแล้วนิดหน่อย)

ทรังคซ์มาจากอนาคตอีกครั้ง และได้พบกับคราบที่ลอกไว้ของเซล เซลเป็นปีศาจที่มาจากอนาคตเพื่อหวังได้ร่างสมบูรณ์ และการที่เซลจะได้ร่างสมบูรณ์นั้น จะต้องดูดหมายเลข 17 และ 18 เข้าไปในตัว ซึ่งสุดท้ายเซลก็ได้ร่างสมบูรณ์(เนื่องจากความบ้าของเบจิต้าที่คิดว่าจะชนะร่างสมบูรณ์ของเซลได้) และจัดศึกประลองยุทธ ชื่อว่า"เซลเกม" ขึ้นมา 9-10 วันต่อมา เซลเกมก็เริ่มขึ้น มิสเตอร์ซาตาน(แชมป์ประลองเจ้ายุทธภพคนล่าสุดได้เป็นในระหว่าง 3 ปีที่ผ่านมา)อาสาสู้คนแรกแต่ก็แพ้แบบไม่ได้ความอย่างสุดๆ โงคูสู้เป็นคนที่ 2 แต่ก็ยอมแพ้ เพราะอยากให้โงฮังเป็นคนสู้ชนะ โงฮังขึ้นเวทีสู้เป็นคนต่อไป โงฮังอดกั้นความโกรธเอาไว้เก่งมาก เซลจึงปล่อยสมุนเซลออกมาจัดการพวกโงคู โงฮังโกรธจัดกลายเป็นซูปเปอร์ไซย่าขั้น 2 ฆ่าสมุนเซลตายหมด และทำให้เซลสำรอกเอาหมายเลข 18ิ ออกมา ทำให้เซลกลับเป็นร่าง 2 เซลจะระเบิดตัวเองแต่โงคูใช้วิชาเคลื่อนย้ายในพริบตา ไปยังดาวไคโอ ทำให้ท่านไคโอ บาบลูส และโงคูตาย แต่นิวเคลียสในหัวของเซลยังอยู่ และกลับมายังโลกด้วยวิชาเคลื่อนย้ายข้ามมิติ พร้อมกับพลังของซูปเปอร์ไซย่า 2 ของโงฮัง และฆ่าทรังคซ์ตาย โงฮังซึ่งแขนใช้การได้อีกข้างเดียว ปล่อยพลังคลื่นเต่าต้านกับเซล ซึ่งได้กำลังใจจากคำพูดของโงคูผ่านใจของไคโอ ทำให้ฆ่าเซลได้ จากนั้นใช้ดราก้อนบอลชุบชีวิตคนที่ถูกเซลฆ่า แต่โงคูก็ไม่ฟื้นคืนชีพ เพราะตายมาแล้วครั้งหนึ่ง วันต่อมาจึงไปส่งทรังคซ์กลับบ้าน ทรังคซ์ในอนาคตฆ่าหมายเลข 17 , 18 (ชั่วร้าย)และเซลร่าง 1 ในมิตินั้นตาย สันติสุขจึงเกิดขึ้นทั้งในปัจจุบันและอนาคต

### [แก้] จอมมารบู

หลังจากการต่อสู้กับเซล ผ่านมาอีกประมาณ 7 ปี โงฮังซึ่งมีน้องชายเพิ่มขึ้น 1 คนชื่อโงเท็นได้เข้าไปเรียนในเมืองและได้เป็นฮีโร่ปราบโจรอย่างลับๆ ชื่อเกรทไซย่าแมนและได้รู้จักกับเด็กผู้หญิงคนหนึ่งซึ่งเป็นลูกสาวของมิสเตอร์ซาตานชื่อ บีเดล ทั้งคู่ได้รู้จักและชอบพอกันโดยบีเดลขอให้โงฮังฝึกวิชาให้ และชวนเข้าร่วงงานประลองเจ้ายุทธภพ ซึ่งโงฮังได้ชักชวนเพื่อนในกลุ่มเข้าร่วมงานด้วยรวมไปถึงโงคูที่ตายไปแล้ว ก็ตั้งใจจะมาร่วมงานประลองด้วย นอกจากนี้ยังมีจอมเทพไคโอชิน และคิบิโตะผู้ติดตามเข้าร่วมด้วย ในงานประลองแบบเด็กผู้ชนะเลิศได้แก่ทรังค์ ซึ่งเอาชนะโงเท็นได้ ส่วนในช่วงการประลองผู้ใหญ่โงฮังได้เข้าร่วมการประลอง และถูกลอบทำร้ายโดย ลูกสมุนของพ่อมดบาบิดี้โดยการดูดพลังแล้วหนีไป เหล่านักสู้ Z และจอมเทพไคโอชินได้ติดตามสมุนทั้งสองไป และได้บุกเข้าไปในยานของบาบิดี้ ซึ่งในภายหลังเบจิต้าได้ถูกพ่อมดบาดีดี้ควบคุม และถูกใช้เป็นเครื่องมือช่วยดูดพลังของโงคูจนทำให้จอมมารบูฟื้นคืนชีพ แต่จอมมารบูไม่ยอมฟังคำสั่งบาบิดี้ และสังหารบาบิดีตายในที่สุด หลังจากนั้นจอมมารบูก็ออกอาละวาทฆ่าคนทั่วโลก จนเดือดร้อนมิสเตอร์ซาตานที่ต้องออกมาปราบ และได้เป็นเพื่อนกับจอมมารบูในที่สุด แต่แล้วจอมมารบูที่เริ่มจะกลับตัว กลับถูกด้านมืดยึดครองร่าง และกลายร่างเป็นจอมมารบูที่ชั่วร้าย ฝ่ายโงฮังที่พ่ายแพ้จอมมารบูได้ไปฝึกวิชาที่โลกแห่งไคโอชิน และได้พบกับผู้เฒ่าไคโอชิน

ผู้เฒ่าไคโอชินได้ช่วยดึงพลังของโงฮังให้ออกมาสูงสุด และลงมายังโลกระหว่างนั้น โกเท็นคูส(โงเท็น+ทรังค์ ฟิวชั่นกัน)ได้สู้กับบูอยู่ แต่เสียท่าถูกบูดูดกลืนเข้าไป โงฮังจึงเข้าไปสู้กับบูแต่สู้ไม่ได้ โงคูซึ่งผู้เฒ่าไคโอชิน มอบชีวิตให้นั้นได้ลงมายังโลก และคิดที่จะรวมร่างด้วยโปตาร่า (ต่างหูของไคโอชิน) กับโงฮัง แต่ยังไม่ทันจะรวมร่างโงฮังก็ถูกดูดเข้าไปซะก่อน ระหว่างนั้น เบจิต้าได้รับอนุญาต ให้ลงมายังโลกมนุษยเพื่อช่วยโลก โงกุนจับสัมผัสได้ จึงใช้วิชาเคลื่อนย้ายข้ามมิติไปหาเบจิต้า และรวมร่างกันกลายเป็น เบจิตโต้(ตามหนังสือ) และได้เปลี่ยนเป็นซุปเปอรืไซย่า เพื่อสู้กับบู ทั้งคู่นั้นสู้โดยคิดที่จะให้บูดูดกลืนเข้าไปเพื่อจะช่วยคนอื่นๆที่ติดอยู่ในร่างบู และในที่สุดทั้งคู่ก็โดนดูดเข้าไป แต่ไม่เป็นไร เพราะใช้บาเรียกันไว้ เมื่อเข้าไปอยู่ในร่าง ทั้งคู่ได้ปิดบาเรีย และกลับร่างโดยไม่มีสาเหตุ และได้ช่วยพวกที่ติดอยู่ในนั้นออกมาทั้งหมด บูรู้สึกผิดปกติ จึงเข้าไปดูในร่างของตัวเอง พบโงคูกับเบจิต้าอยู่ เบจิต้าและโงคูอยู่ในสภาพพร้อมสู้ แต่ก็ทำอะไรไม่ได้เพราะอยู่ในร่างของบูตัวเล็กนิดเดียว สู้บูไม่ได้ แต่เบจิต้ามองไปเห็นบู (ร่างอ้วน) จึงได้ไปตัดบูร่างอ้วนออกจากร่างของบู บูขาดสติ และเปลี่ยนร่างไปเป็นบูตัวเล็กในที่สุด โงคูได้นำพวกที่ติดอยู่ในร่างของบูออกมาหมด และเห็นบูกำลังจะระเบิดโลก ครั้งแรกเบจิต้าขัดขวางไว้ได้แต่ครั้งที่สองพลังลูกใหญ่มากกระแทกกลับไม่ไหว ไคโอชินเห็นท่าไม่ดีจึงเคลื่อนย้ายข้ามมิติมาช่วยพวกโงคูไปยังโลกไคโอชิน โงคู เบจิต้า เห็นมิสเตอร์ซาตาน เด็นเด้ จึงช่วยไว้แต่ไปช่วยพวกโงฮังไม่ทัน หลังจากนั้นโลกก็ระเบิด พวกโงฮังตายกันหมด โงคูได้เข้าไปสู้กับบูในร่างซุเปอร์ไซย่า3 อย่างสูสี แต่ก็ทำอะไรไม่ได้ เบจิต้าจึงคิดจะให้โงกุนใช้ลูกแก้วพลัง เพื่อฆ่าบู แต่ครั้งแรกไม่สำเร็จ เพราะไม่มีใครเชื่อและคิดว่าพวกโงคูเป็นปีศาจ แต่มิสเตอ์ซาตานที่อยู่ด้วยนั้น ได้ขอความช่วยเหลือจากชาวโลก ชาวโลกทุกคนต่างพร้อมใจยินดีให้พลังแก่โงคู ในที่สุดบูก็ถูกปราบ โงคูขอให้บูเกิดชาติหน้ากลับตัวเป็นคนดี คำอฐิษฐานของโงคูได้ยินไปถึงราชาเอ็มม่า จึงบันดาลให้สมหวัง

อีก 10 ปีต่อมา บูกลับมาเกิดเป็นมนุษย์ในชื่อ อูบุ และได้ต่อสู้กับโงคูในศึกชิงเจ้ายุทธภพ โงคูได้แกล้งเย้าแหย่อูบุให้โกรธเพื่อจะได้ดึงพลังออกมา ในที่สุดอูบุก็โกรธและเข้าสู้กับโงคู แต่โงคูแสดงให้เห็นว่าตนบินได้ จึงคิดที่จะพาอูบุไปฝึกวิชา เพื่อเป็นมนุษย์ที่ปกป้องโลกต่อจากตนอีกครั้งหนึ่ง

## [แก้] เพลงประกอบ

- เพลงเปิด (Opening Theme)
  1. ตอนที่ 1-199 เพลง "CHA-LA HEAD-CHA-LA" ขับร้องโดย ฮิโรโนบุ คาเงยามะ
  2. ตอนที่ 200-291 เพลง "WE GOTTA POWER" ขับร้องโดย ฮิโรโนบุ คาเงยามะ
- เพลงปิด (Ending Theme)
  1. ตอนที่ 1-199 เพลง "เดเตะโค่ย โทบิคิริ เซ็นไคพาวเวอร์!" (でてこいとびきりZENKAIパワー!) ขับร้องโดย MANNA
  2. ตอนที่ 200-291 เพลง "โบคุทาจิ วะ เทนชิ ดัตตะ" (僕達は天使だった) ขับร้องโดย ฮิโรโนบุ คาเงยามะ
  3. ตอนพิเศษ ทีวีสเปเชียล : ศึกสุดท้ายที่ต้องสู้อย่างเดียวดาย ~พ่อของโงคู นักรบ Z ผู้ท้าทายต่อฟรีเซอร์~ (TVSP・たったひとりの最終決戦～フリーザに挑んだZ戦士 孫悟空の父～) เพลง "ฮิคาริ โนะ ทาบิ" (光の旅) ขับร้องโดย ฮิโรโนบุ คาเงยามะ, KUKO
  4. ตอนพิเศษ ทีวีสเปเชียล : ต่อต้านความสิ้นหวัง!! สุดยอดนักรบที่เหลืออยู่ โงฮังและทรังคซ์ (TVSP・絶望への反抗!! 残された超戦士・悟飯 とトランクス) เพลง "อาโออิ คาเซะ โนะ โฮป" (青い風のHOPE) ขับร้องโดย ฮิโรโนบุ คาเงยามะ
- เพลงประกอบในเรื่อง
  - ตอนที่ 20 เพลง "ชูระอิโระ โนะ เซนชิ" (修羅色の戦士) ขับร้องโดย โคจิ คายะ
  - ตอนที่ 138 เพลง "มายน์พาวเวอร์...คิ..." (MIND POWER…気…) ขับร้องโดย ฮิโรโนบุ คาเงยามะ, ยูกะ ซาโต้）
  - ตอนที่ 184 เพลง "อุนเม โนะ ฮิ ~ทามาชี่ vs ทามาชี่~ (運命の日～魂vs魂～) ขับร้องโดย ฮิโรโนบุ คาเงยามะ
  - ตอนพิเศษ ทีวีสเปเชียล : ศึกสุดท้ายที่ต้องสู้อย่างเดียวดาย ~พ่อของโงคู นักรบ Z ผู้ท้าทายต่อฟรีเซอร์~ เพลง "โซลิดสเตท สเคาเตอร์" (ソリッドステート・スカウター) ขับร้องโดย TOKIO บรรเลงดนตรีโดย Dragon Majic Orchestra

## [แก้] ดูเพิ่ม

- ดราก้อนบอล
- ดราก้อนบอล GT

## [แก้] แหล่งข้อมูลอื่น

- เว็บไซต์ ดราก้อนบอล Z ของ โตเอ แเอะนิเมะชัน ((ญี่ปุ่น))

| ดราก้อนบอล Z เป็นบทความเกี่ยวกับ การ์ตูน ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ดราก้อนบอล Z ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%94/%E0%B8%A3/%E0%B8%B2/%E0%B8%94%E0%B8%A3%E0%B8%B2%E0%B8%81%E0%B9%89%E0%B8%AD%E0%B8%99%E0%B8%9A%E0%B8%AD%E0%B8%A5_Z_8633.html".

หมวดหมู่: ดราก้อนบอล | บทความเกี่ยวกับ การ์ตูน ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Česky
- Dansk
- Deutsch
- English
- Español
- Suomi
- Français
- Magyar
- Italiano
- 日本語
- Bahasa Melayu
- Nederlands
- ‪Norsk (bokmål)‬
- Polski
- Português
- Simple English
- Svenska